Veer in die hoed vir mediapresteerders | LitNet
Nie net is Afrikaans nie, maar ook die media, deurentyd onder skoot vanweë verskeie redes en diverse agendas. Maar Vrydagaand is daar vir ’n paar uur van die uitdagings en spertye vergeet en tydens die jaarlikse ATKV-Mediaveertjies gefokus op die belangrike rol wat die media in die samelewing speel.
Verskeie presteerders in die Afrikaanse mediawêreld is by die Lyric Teater by Gold Reef City met ’n ATKV-Mediaveertjie bekroon. Gaste is op luisterryke wyse deur Bennie Fourie en Lynelle Kenned, onderskeidelik gasheer en gasvrou vir die aand, vermaak. Hulle is bygestaan deur Charl du Plessis Trio en soliste. Die regisseur was Henriëtta Gryffenberg.
Volgens Gouws is die media se taak groter as om net na sirkulasiesyfers, na luister- of kykergetalle te kyk en ook groter as om net in te lig, op te voed en te vermaak.
“Die Afrikaanse mediawêreld, en die ATKV, het oor die jare getoon dat ons verstaan wat NP van Wyk Louw bedoel het. Dit wat die media doen, en dit wat die ATKV doen, slaag die toets wat die huidige tydvak in die Suid-Afrika se geskiedenis van ons vereis. Maar ons sal ons beiteltjies moet aanhou slyp. Ons sal onsself moet aanhou vergewis, ’n beitel moet kan klip breek as hy ’n beitel wil wees. Dankie dat daar meer waarde uit die beitels spruit en minder skade. Vir Afrikaans, vir die media, vir Suid-Afrika is dit noodsaaklik.”
Vanjaar is daar in die volgende kategorieë meegeding: LEES, LUISTER en KYK. Digitale bydraes vorm deel van al drie kategorieë.
Beste aktrise in ’n radiodrama of -teater
Beste akteur in ’n radiodrama of -teater
Sean-Marco Vorster – Pasella – SABC 2
Vanjaar se waardige wenner was Cyril Blackburn van Maroela Media. Die beoordelaars, Elna Rossouw en Wilma de Bruin, is dit eens dat sy onderhoude met mense oor ’n verskeidenheid van onderwerpe getuig van al die kwaliteite wat ’n redakteur in ’n gesoute joernalis soek. “Hy skryf in die mooiste Afrikaans, het ’n fyn waarnemingsin en kry dit reg dat mense hul harte vir hom oopmaak.”
2017-05-22 at 16:59
Gee RSG sommer die hele volstruis ... waarom neuk met een veer op 'n keer?